30500-8/36/2021. pály.

# PÁLYÁZATI FELHÍVÁS

A Büntetés-végrehajtás Országos Parancsnoksága pályázatot hirdet az EFOP-1.3.3-16-2016-00001  azonosító számú, „Fogvatartottak reintegrációja” című kiemelt projekt szerinti **tanácsadó (Jász-Nagykun-Szolnok Megyei Büntetés-végrehajtási Intézet)** munkakör betöltésére rendvédelmi igazgatási szolgálati jogviszony keretében.

**Pályázati feltételek:**

* felsőfokú bölcsészettudományi, társadalomtudományi, pedagógiai, államigazgatási, pszichológus, rendészeti vagy lelki gondozói végzettség,
* felhasználói szintű számítógépes ismeretek (MS Word, Windows, Excel),
* magyar állampolgárság, büntetlen előélet, egészségügyi alkalmasság,
* állandó belföldi lakóhely, cselekvőképesség.

**Elvárt kompetenciák:**

* csoportvezetésben szerzett tapasztalat
* csapatmunkában való jártasság
* nagyfokú önállóság
* kiemelkedő szervezői és kommunikációs készség
* pontos, precíz munkavégzés
* mobilitás

**A pályázat elbírálásánál előnyt jelent:**

* szociális alapvégzettség, vagy munkaerőpiaci tanácsadói képzettség
* 3 év szakirányú gyakorlat reintegrációs szolgáltatások nyújtása terén
* B kategóriás jogosítvány
* tréneri végzettség
* EU-s projektek megvalósításában szerzett gyakorlat
* reintegrációs projektben szerzett tapasztalat
* célcsoporttal végzett munkatapasztalat
* szociális munka területén szerzett gyakorlat
* munkaerő-piaci szolgáltatások nyújtásában szerzett gyakorlat
* motivációs technikák gyakorlati alkalmazásának ismerete
* ECDL (Európai Számítógép-használói Jogosítvány)

**A munkakör betöltéséhez szükséges főbb szakmai elvárások, kompetenciák:**

* fogvatartottak toborzása, kiválasztás előkészítése
* fogvatartotti készségfejlesztési, képzési csoportok összeállítás előkészítése
* bv. intézeten belüli és központi szakmai megvalósítókkal történő kapcsolattartás
* projektdokumentáció precíz, szakszerű vezetése
* egyéni fejlesztési terv készítése, felülvizsgálata, értékelése
* szabadulásra történő felkészítés
* egyéni és csoportos esetkezelés (családi kapcsolatok helyreállítása, segítő beszélgetés, egyéb egyéni tanácsadás), motivációs tanácsadás, szociális ügyintézés (iratpótlás, lakhatási lehetőségekkel összefüggő segítségnyújtás, szociális és társadalombiztosítási ellátáshoz való hozzáférés segítése, gyámügyi ügyintézés, tájékoztatás)
* országos munkaerőpiaci tendenciák megismerése, országos munkaerőpiaci információk, foglalkozási, képzési információk megismerése és összegyűjtése, fogvatartottakkal és szabadultakkal történő megismertetése
* információgyűjtés és információ megosztás az erkölcsi bizonyítványt nem igénylő munkakörökről, foglalkoztatók köréről, a közfoglalkoztatásba történő bekapcsolódás lehetőségéről
* információszerzés és –nyújtás a fogvatartott részére célirányosan a szabadulást megelőzően a lakóhely, illetve esetleges tartózkodási hely szerinti illetékes munkaügyi kirendeltség elérhetőségeiről
* csoportos foglalkozások szervezése, vezetése (pl. álláskeresési tanácsadás, motivációs, egyéb fejlesztő, önismereti, kommunikáció- és viselkedéskorrekció, értékrend-korrekció, pénz- és erőforrás gazdálkodás, művészeti és kreatív, szabadulásra felkészítő, egyéb készségfejlesztés, resztoratív csoport)
* kompetenciafejlesztő foglalkozások megtartása
* a fogvatartott kérésére, az adatvédelmi szabályok betartása mellett, kapcsolatfelvételt kezdeményez a fogvatartott családjával, a büntetés-végrehajtási intézet szabályainak betartása mellett segíti a kapcsolat felvételét, vagy normalizálását, segítő beszélgetéssel támogatja a fogvatartott családi rendszerbe való visszailleszkedését
* aktívan működteti a területileg illetékes szociális ellátórendszeri együttműködéseket.
* A BvOP iratkezelési szabályzatának megfelelően a projektben keletkezett dokumentációk, munkavégzésről készített jelentések feldolgozását, iktatását végzi a Robotzsaru rendszerben
* a kliensek adatait és a számukra nyújtott szolgáltatásokat rögzíti a FANY rendszerben
* a fogvatartottakkal és szabadultakkal való munka dokumentálására kliensmappát vezet
* statisztikát, státuszjelentést, munkatervet készít
* együttműködik a közvetlen munkatársakkal, a központi munkatársakkal, a bv. személyi állománnyal, különösen a bv. pártfogóval, reintegrációs tiszttel és a bv. intézeti szakmai vezetővel
* egyéb, projektvezető és koordinációs vezető által adott feladatokat lát el

**A munkavégzés helye:**

**Jász-Nagykun-Szolnok Megyei Büntetés-végrehajtási Intézet** (5001 Szolnok, Dózsa Gy. u.1/A.)

A pályázónak vállalnia kell az egyeztetéseken és a szakmai képzéseken való részvételt, valamint az ezzel együtt járó utazásokat. A munkakör előreláthatólag 2021. február 15-től tölthető be, határozott időtartamú, 2021. december 31-ig terjedő rendvédelmi igazgatási szolgálati jogviszony.

**Juttatás:**

A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény (a továbbiakban: Hszt.) *12. melléklet*ében meghatározottak alapján (felsőfokú munkaköri osztály, E munkaköri kategória, főelőadói munkakör). A juttatás fedezete az EFOP-1.3.3-16-2016-00001 azonosító számú *„Fogvatartottak reintegrációja”* című kiemelt projekt terhére biztosított.

**A pályázatok benyújtásának határideje: 2021. február 02.**

A pályázatokat - a betölteni kívánt munkakör és munkavégzési hely pontos megjelölésével- a kerekt.julianna@bv.gov.hu email címre kell benyújtani.

**A pályázathoz kérjük mellékelni:**

* A legfontosabb személyes adatokat tartalmazó részletes szakmai önéletrajzot, mely időrendben tartalmazza a munkahelyek pontos megjelölésével az eddigi munkaviszonyban töltött időszakokat (év, hónap, nap), továbbá a meglévő iskolai végzettségeket és egyéb képzettségeket, ismereteket, szakmai tapasztalatokat.
* Motivációs levél maximum 1 oldal terjedelemben.
* Nyilatkozatot arra vonatkozóan, hogy a pályázati anyagot az elbírálásban résztvevők megismerhetik.

**Személyes meghallgatás esetén az alábbi dokumentumok bemutatása szükséges:**

* Az állami, szakmai iskolai végzettséget, idegen-nyelv ismeretet igazoló okiratok.
* A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 41. §. (1) bekezdés *a-f)* pontja szerinti hatósági erkölcsi bizonyítvány.
* Nyilatkozatot arra vonatkozóan, hogy a pályázati anyagot az elbírálásban résztvevők megismerhetik.

A benyújtott pályázatokat a kijelölt bizottság bírálja el, melynek eredményéről minden pályázó írásban kap értesítést.

A projekttel kapcsolatos bővebb felvilágosítás – hivatali munkaidőben – a 06/1/301-8333-as és a 06/1/301-8335-ös telefonszámon, vagy a kerekt.julianna@bv.gov.hu e-mail címen kérhető.

Az országos parancsnok nevében és megbízásából:

 **Bordás Anikó bv. ezredes, bv. főtanácsos**

 szolgálatvezető